Cheograficament, o país s'estendilla en un altiplano zentral, con altarias de 1.800 dica 3.000 metros, con bellas tucas que plegan dica os 4.620, como por eixemplo o Ras Dashen, que ye asinas a maxima altaria d'o país. Addis Abeba, situata a 2.400 metros d'altaria, ye considerata a capital de mayor altaria d'o mundo. En iste altiplano tienen a suya naxenzia bellos ríos, como o Nilo Azul, una d'as brancas d'o río Nilo, que tiene o naxedero en o lago Tana.